CELEX: 62008TN0474
Language: mt
Date: 2008-10-31 00:00:00
Title: Kawża T-474/08: Rikors ippreżentat fil- 31 ta' Ottubru 2008 — Umbach vs Il-Kummissjoni

7.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 32/37
            
         Rikors ippreżentat fil-31 ta' Ottubru 2008 — Umbach vs Il-Kummissjoni
   (Kawża T-474/08)
   (2009/C 32/73)
   Lingwa tal-kawża: Il-Ġermaniż
   Partijiet
   
      Rikorrent: Dieter C. Umbach (rappreżentant: M. Stephani, Rechtsanwalt)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               Tannulla d-deċiżjoni tal-Kummissjoni tat-2 ta' Settembru 2008, Nru SG.E.3/MV/psi D(2008) 6991.
            
         Motivi u argumenti prinċipali
   Ir-rikorrent jikkontesta d-deċiżjoni tal-Kummissjoni li tirrifjuta li huwa jkollu aċċess sħiħ u illimitat għal dokumenti relatati ma' programm TACIS u ma' kuntratt TACIS li r-rikorrent kien parti fih. Ir-rikorrent isostni li l-aċċess għad-dokumenti inkwistjoni huwa neċessarju għad-difiża tiegħu fil-kuntest ta' rikors għar-rimbors tal-ammont imħallas lilu, ippreżentat kontrih mill-Kummissjoni wara li ġie xolt il-kuntratt TACIS.
   Insostenn tar-rikors tiegħu, ir-rikorrent jinvoka, minn naħa, il-ksur tal-prinċipji ġenerali tad-dritt Komunitarju, b'mod partikolari, il-ksur tal-prinċipju ta' amministrazzjoni tajba u tad-dritt għal smigħ xieraq, peress li, bħala wieħed mill-partijiet, huwa għandu jkollu aċċess sħiħ u liberu għad-dokumenti li huma neċessarji għad-difiża tiegħu u sabiex ikun jista' jasserixxi validament id-drittijiet tiegħu fil-konfront tal-Kummissjoni.
   Min-naħa l-oħra, ir-rikorrent isostni li dritt għall-aċċess sħiħ u liberu għall-atti jirriżulta wkoll mir-Regolament (KE) Nru 1049/2001 (1), safejn il-Kummissjoni, b'mod partikolari, eżerċitat b'mod żbaljat id-diskrezzjoni mogħtija lilha skont l-Artikoli 4 u 9 tar-Regolament.
   
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta' Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU L 145, p. 43).